Un atac armat s-a produs joi într-un port din Pakistan. Mai mulți muncitori au fost împușcați. Atacul nu a fost revendicat de nicio organizație, notează Mediafax.
Oamenii înarmați au omorât șapte muncitori în apropierea portului Gwadar din sud-vestul Pakistanului. Incidentul a avut loc joi dimineața, a anunțat poliția, potrivit Reuters.
Se pare că bărbații înarmați au năvălit într-o casă și i-au împușcat pe muncitorii care dormeau.
Orașul-port este situat în agitata provincie Belucistan, care se învecinează cu Afganistan și Iran. În trecut, militanții separatiști Baloch au vizat și alți muncitori.
Separatiștii se luptă cu guvernul și cer o cotă mai mare din resursele naturale ale provinciei.